శ్రద్ధా శశిధర్

శ్రద్ధా శశిధర్ (జననం 1996 సెప్టెంబరు 3) భారతీయ అందాల పోటీ టైటిల్ హోల్డర్, ఆమె మిస్ దివా యూనివర్స్ 2017 కిరీటం పొందింది. మిస్ యూనివర్స్ 2017లో ఆమె భారతదేశానికి ప్రాతినిధ్యం వహించింది.

ఆమె నైక్, యమహా ఫాసినో మొదలైన బ్రాండ్‌లకు మోడల్‌గా వ్యవహరించింది. మిస్ యూనివర్స్ ఇండియా 2017లో పాల్గొన్న సమయంలో, ఆమె ఘనా, థాయిలాండ్, ఫిలిప్పీన్స్ మొదలైన దేశాల్లో టెక్స్‌టైల్, టూరిజం, రియల్ ఎస్టేట్‌ మొదలైన రంగాలలో ఈవెంట్‌లను నిర్వహించడానికి భారతీయ ప్రతినిధిగా అంతర్జాతీయ ప్రయాణాలు చేసింది.

 బాల్యం, విద్యాభ్యాసం 
శ్రద్ధా శశిధర్ చెన్నైలో జన్మించింది. ఆమె ఆర్మీ పబ్లిక్ స్కూల్, డియోలాలి, నాసిక్ నుండి పాఠశాల విద్యను అభ్యసించింది. ఆ తరువాత కాలంలో ముంబైలోని సోఫియా కాలేజ్ ఫర్ ఉమెన్‌లో చేరింది. అక్కడ ఆమె మాస్ మీడియాలో డిగ్రీని పొందింది.

 ప్రస్థానం 
మిస్ దివా - 2017

ఆమె యమహా ఫాసినో మిస్ దివా యూనివర్స్ 2017 కిరీటాన్ని అవుట్‌గోయింగ్ టైటిల్ హోల్డర్ యమహా ఫాసినో మిస్ దివా యూనివర్స్ 2016, రోష్మిత హరిమూర్తిచే అందుకుంది.

మిస్ యూనివర్స్ 2017

ఆమె 2017 నవంబరు 26న యునైటెడ్ స్టేట్స్‌లోని లాస్ వెగాస్, నెవాడాలోని యాక్సిస్ లో జరిగిన మిస్ యూనివర్స్ 2017లో భారతదేశానికి ప్రాతినిధ్యం వహించింది, కానీ ఏ స్థానంలోనూ నిలువలేదు.

 మూలాలు 
వర్గం:ఫెమినా మిస్ ఇండియా
వర్గం:మిస్ యూనివర్స్ 2017 పోటీదారులు
వర్గం:భారత అందాల పోటీ విజేతలు
వర్గం:భారతీయ మహిళా మోడల్స్
వర్గం:1996 జననాలు
వర్గం:సోఫియా కాలేజ్ ఫర్ ఉమెన్ పూర్వ విద్యార్థులు